stanford-oval/wikipedia huggingface dataset:
สมเด็จพระราชาธิบดีโฮกุนที่ 7 แห่งนอร์เวย์
ยุคหลังสงครามและสวรรคต

ในปี ค.ศ. 1947 ชาวนอร์เวย์โดยการลงนามได้ทำการซื้อเรือยอร์ช HNoMY Norgeแก่พระมหากษัตริย์ (ในปี ค.ศ. 2012 มีเพียงเรือยอร์ชหลวงสองลำเท่านั้นที่ราชวงศ์ในยุโรปเป็นเจ้าของ โดยอีกลำหนึ่งเป็นของสมเด็จพระราชินีนาถมาร์เกรเธอที่ 2 แห่งเดนมาร์ก พระราชนัดดาในสมเด็จพระราชาธิบดีโฮกุน)
เจ้าหญิงรัญฮิลด์แห่งนอร์เวย์ทรงอภิเษกสมรสกับเอิร์ลลิง ลอเรนต์เซน (แห่งตระกูลลอเรนต์เซน) ในวันที่ 15 พฤษภาคม ค.ศ. 1953 ทรงเป็นพระบรมวงศานุวงศ์พระองค์แรกที่อภิเษกสมรสกับสามัญชน สมเด็จพระราชาธิบดีโฮกุนทรงดำรงพระชนม์ชีพทันในคราวที่พระปนัดดาประสูติได้แก่ โฮกุน ลอเรนต์เซน (ประสูติ 23 สิงหาคม ค.ศ. 1954) และอินเกบอร์ก ลอเรนต์เซน (ประสูติ 3 กุมภาพันธ์ ค.ศ. 1957)
มกุฎราชกุมารีมาร์ธาสิ้นพระชนม์ในวันที่ 5 เมษายน ค.ศ. 1954 หลังจากทรงพระประชวรด้วยโรคมะเร็ง
สมเด็จพระราชาธิบดีโฮกุนที่ 7 ทรงหกล้มในห้องสรงที่ที่ประทับในบริกโดในเดือนกรกฎาคม ค.ศ. 1955 การหกล้มครั้งนี้เกิดขึ้นก่อนวันเฉลิมพระชนมพรรษา 83 พรรษาของพระองค์ กระดูกโคนขาของพระองค์หัก แม้ว่าจะทรงมีภาวะแทรกซ้อนน้อยๆอื่นๆอันเป็นผลมาจากการหกล้ม พระมหากษัตริย์ทรงต้องใช้รถเข็น พระมหากษัตริย์ผู้ทรงคล่องแคล่วทรงถูกกล่าวถึงการที่ทรงสิ้นหวังด้วยผลจากความรู้สึกของพระองค์เองที่ทรงคิดว่าหมดทางช่วยเหลือ และทรงเริ่มต้นสูญเสียการมีส่วนร่วมและความสนใจตามปกติของพระองค์ในเหตุการณ์ปัจจุบัน ด้วยสมเด็จพระราชาธิบดีโฮกุนทรงสูญเสียการเคลื่อนไหว และในขณะที่พระพลานามัยของพระมหากษัตริย์ทรงเสื่อมถอยลงไปอีกในฤดูร้อน ค.ศ. 1957 มกุฎราชกุมารโอลาฟทรงปรากฏพระองค์เคียงข้างพระราชบิดาในวาระสำคัญและทรงเข้ามามีบทบาทในกิจการของรัฐ
สมเด็จพระราชาธิบดีโฮกุนที่ 7 เสด็จสวรรคตในเดือนกันยายน ค.ศ. 1957 สิริพระชนมพรรษา 85 พรรษา มกุฎราชกุมารทรงครองราชย์สืบต่อเป็นสมเด็จพระราชาธิบดีโอลาฟที่ 5 แห่งนอร์เวย์ พระบรมศพของสมเด็จพระราชาธิบดีโฮกุนที่ 7 ได้ถูกฝังในวันที่ 1 ตุลาคม ค.ศ. 1957 พระองค์และพระราชินีม็อดทรงประทับอย่างสงบเคียงข้างกันในโลงพระศพหินสีขาวในสุสานหลวง ณ ป้อมอาร์เคอซัส
ทุกวันนี้ สมเด็จพระราชาธิบดีโฮกุนที่ 7 ทรงได้รับการยกย่องมากที่สุดในฐานะหนึ่งในผู้นำที่ยิ่งใหญ่ที่สุดของนอร์เวย์ในช่วงก่อนสงคราม ทรงจัดการเพื่อปกครองประเทศใหม่และเปราะบางของพระองค์ร่วมกันในสถานการณ์ทางการเมืองที่ไม่แน่นอน พระองค์ทรงจงรักภักดีในระบอบประชาธิปไตยซึ่งพิสูจน์แล้วว่าเป็นสิ่งสำคัญสำหรับสถานการณ์ทางการเมืองของนอร์เวย์ในช่วงและหลังจากสงครามโลกครั้งที่สอง
ข้อมูลเพิ่มเติม

ในการเสด็จประพาสยุโรปครั้งที่ 2 ของ พระบาทสมเด็จพระจุลจอมเกล้าเจ้าอยู่หัว สมเด็จพระราชาธิบดีโฮกุนที่ 7 แห่งนอร์เวย์ ได้รับเสด็จอย่างสมพระเกียรติเมื่อ กรกฎาคม ค.ศ. 1907
พระบรมราชอิสริยยศ

3 สิงหาคม 1872 - 18 พฤศจิกายน 1905 : เจ้าชายคาร์ลแห่งเดนมาร์ก
18 พฤศจิกายน 1905 - 21 กันยายน 1957 : สมเด็จพระราชาธิบดีโฮกุนที่ 7 แห่งนอร์เวย์
สมเด็จพระเจ้ากุสตาฟที่ 6 อดอล์ฟแห่งสวีเดน

สมเด็จพระเจ้ากุสตาฟที่ 6 อดอล์ฟแห่งสวีเดน (พระนามเต็ม ออสการ์ เฟรดดริค วิลเฮล์ม โอลาฟ กุสตาฟ อดอล์ฟ) (11 พฤศจิกายน ค.ศ. 1882 - 15 กันยายน ค.ศ. 1973) เป็นพระมหากษัตริย์สวีเดนตั้งแต่ ค.ศ. 1950 จนถึงเสด็จสวรรคต เป็นพระราชโอรสพระองค์ใหญ่ในสมเด็จพระเจ้ากุสตาฟที่ 5 แห่งสวีเดน และ สมเด็จพระราชินีวิกตอเรียแห่งสวีเดน
เสด็จพระราชสมภพที่กรุงสต็อกโฮล์ม เมื่อแรกประสูติดำรงพระอิสริยยศเป็น ดยุกแห่งสเกน ในวันที่ 29 ตุลาคม ค.ศ. 1950 สมเด็จพระราชบิดาเสด็จสวรรคต สุภาษิตส่วนพระองค์ว่า "หน้าที่ก่อนทั้งหมด"
พระองค์ได้เข้าอภิเษกสมรสครั้งแรกกับเจ้าหญิงมาร์กาเรตแห่งคอนน็อต เมื่อวันที่ 15 มิถุนายน ค.ศ. 1905 ที่โบสถ์เซนต์จอร์จ ที่ปราสาทวินด์เซอร์ เจ้าหญิงแห่งคอนน็อตเป็นพระธิดาในเจ้าชายอาร์เธอร์ ดยุกแห่งคอนน็อตและสแตรธเอิร์น พระราชโอรสพระองค์ที่สามในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี
พระองค์เข้าอภิเษกสมรสครั้งที่สองกับลูอีส เมานต์แบ็ตเทน (เจ้าหญิงหลุยส์แห่งแบตเตนเบิร์ก) เมื่อวันที่ 3 พฤศจิกายน ค.ศ. 1923 ที่พระราชวังเซนต์เจมส์ เป็นพระเชษฐภคินีของลอร์ดเมาต์แบตแตนและพระมาตุจฉาในเจ้าชายฟิลิป ดยุกแห่งเอดินบะระ เลดีหลุยส์ได้สถาปนาพระองค์เองเป็นสมเด็จพระราชินีแห่งสวีเดน เป็นพระราชบุตรบุญธรรมซึ่งเป็นพระราชปนัดดาในสมเด็จพระราชินีนาถวิกตอเรีย
ครองราชย์

ในวันที่ 29 ตุลาคม ค.ศ. 1950 เจ้าชายกุสตาฟ อดอล์ฟ มกุฎราชกุมาร เสด็จขึ้นครองราชย์เป็นพระมหากษัตริย์ด้วยพระชนมายุ 67 พรรษา เมื่อสมเด็จพระเจ้ากุสตาฟที่ 5 พระราชบิดาสวรรคต ซึ่งก่อนหน้านั้นทรงเป็นรัชทายาทผู้มีสิทธิโดยตรงที่ดำรงพระยศนานที่สุดในโลก ณ ขณะนั้น และทรงมีคติพระจำพระองค์ว่า "หน้าที่เหนือสิ่งอื่นใด"
ในช่วงรัชกาลของพระองค์ สวีเดนกำลังทำการร่างรัฐธรรมนูญฉบับใหม่ขึ้น ซึ่งประกาศใช้ในปี ค.ศ. 1975 หลังจากที่เสด็จสวรรคตได้ไม่นาน เพื่อแทนที่รัฐธรรมนูญฉบับเก่า ค.ศ. 1809 และเป็นการปฏิรูปโครงสร้างการปกครองให้ทันสมัยตามกาลเวลาที่เปลี่ยนไป ในบรรดาการปฏิรูปทั้งหลายนี้ มีชาวสวีเดนบางส่วนพยายามเปลี่ยนแปลงรัฐธรรมนูญใหม่ไม่ให้มีสถาบันพระมหากษัตริย์ (ระบอบราชาธิปไตย) อีกต่อไป หรืออย่างน้อยก็เปลี่ยนแปลงรายละเอียดบทบัญญัติในรัฐธรรมนูญเก่าที่ว่า พระมหากษัตริย์ทรงปกครองอาณาจักรแต่เพียงผู้เดียว
ด้วยพระจริยวัตรส่วนพระองค์ทำให้ทรงเป็นที่ชื่นชอบในหมู่ประชาชนชาวสวีเดน ส่งผลให้สาธาณชนเห็นพ้องต้องกันอย่างมากว่าควรคงไว้ซึ่งสถาบันพระมหากษัตริย์ต่อไป และด้วยความถนัดและความสนพระทัยส่วนพระองค์ในวิชาการหลากหลายแขนง (โดยเฉพาะด้านสถาปัตยกรรมศาสตร์และพฤกษศาสตร์) ประกอบกับความสุขุมแต่เป็นกันเองและท่าทีที่ทรงพยายามหลีกเลี่ยงความเอิกเกริกใหญ่โต ทำให้ทรงเป็นที่เคารพรัก อย่างไรก็ตาม ระบอบราชาธิปไตยในสวีเดนถูกลดบทบาทลงอย่างมากจากการหันไปเน้นความสำคัญกับระบอบประชาธิปไตย พระราชอำนาจบางอย่างถูกลดทอนไปในกระบวนการปฏิรูปรัฐธรรมนูญที่เสร็จสิ้นลงในปี ค.ศ. 1975
ต่อมาหลังจากที่พระพลามัยย่ำแย่ลงจากการประชวรเรื้อรังด้วยโรคปอดบวม พระเจ้ากุสตาฟที่ 6 อดอล์ฟ เสด็จสวรรคตในปี ค.ศ. 1973 เพียง 10 สัปดาห์ก่อนวันเฉลิมพระชนมพรรษาปีที่ 91 ณ โรงพยาบาลเก่าเฮลซิงบอร์ก จังหวัดสแกเนีย ใกล้กับพระราชวังซอฟีโรอันเป็นพระตำหนักฤดูร้อน และไม่กี่วันก่อนการเลือกตั้งทั่วไป ค.ศ. 1973 ซึ่งการสวรรคตดังกล่าวช่วยสร้างแรงสนับสนุนแก่รัฐบาลพรรคประชาธิปไตยสังคมนิยมชนะการเลือกตั้งอีกหนึ่งสมัย ต่อมาเจ้าชายคาร์ลกุสตาฟ มกุฎราชกุมารแห่งสวีเดน พระราชนัดดา (พระโอรสในเจ้าชายกุสตาฟอดอล์ฟ ผู้วายชนม์) จึงได้สืบราชสมบัติต่อจากพระองค์ ส่วนพระศพไม่ได้ถูกนำไปฝังไว้ ณ สุสานหลวงกรุงสต็อกโฮล์ม ตามราชประเพณี แต่ถูกฝัง ณ สุสานหลวงในเมืองฮากา เคียงข้างพระชายาผู้วายชนม์ทั้งสองพระองค์
เครื่องราชอิสริยาภรณ์

พ.ศ. ไม่ปรากฏ –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2504 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
| ธรรมเนียมพระยศของ สมเด็จพระเจ้ากุสตาฟที่ 6 อดอล์ฟแห่งสวีเดน |
| --- | --- |
พระราชลัญจกร
ตราประจำพระองค์
การทูล: His Majesty  (ใต้ฝ่าละอองธุลีพระบาท)
การแทนตน: ข้าพระพุทธเจ้า'
การขานรับ: Your Majesry  (พระพุทธเจ้าค่ะ/เพคะ)
จอยทูเดอะเวิลด์

| "จอยทูเดอะเวิลด์"> เพลง |
| --- | --- |
วางจำหน่าย: 1719
แนวเพลง: คริสต์มาส
ผู้ประพันธ์เพลง: ไอเซก วอทส์

จอยทูเดอะเวิลด์ (บรรเลง)
ไฟล์ ช่วยเหลือ
 
จอยทูเดอะเวิลด์ หรือ พระทรงบังเกิด (คาทอลิก) หรือ ความสุขเปรมปรีดิ์มีแก่ชาวโลก (โปรเตสแตนต์) (อังกฤษ: Joy to the World) เป็นเพลงเทศกาลที่ได้รับความนิยมที่สุดในช่วงวันคริสต์มาส เนื้อเพลงภาษาอังกฤษถูกเขียนขึ้น โดย ไอแซค วัตต์ ซึ่งมีเนื้อหาเกี่ยวกับช่วงครึ่งหลังของพระธรรมสดุดี บทที่ 98 ในพระคัมภีร์ไบเบิล และได้รับการตีพิมพ์ครั้งแรกในปี ค.ศ.1719 ในผลงานของ ไอแซค วัตต์ เนื้อหาพระธรรมสดุดีของเดวิดในส่วนนี้เป็นการสื่อเรื่องราวถึงพระคัมภีร์ภาคพันธสัญญาใหม่ และนำไปใช้ในการนมัสการของเหล่าคริสเตียน ไอแซค วัตต์ เขียนคำพูดไว้ว่า "จอยทูเดอะเวิลด์" เป็นเพลงนมัสการพระเกียรติและชัยชนะของพระคริสต์ และเพื่อการรับเสด็จการกลับมาอีกครั้งของพระคริสต์ในวันพิพากษาโลก ซึ่งเพลงจอยทูเดอะเวิลด์ได้รับการขนานนามจากชาวอิสราเอลว่าเป็นเพลงที่แสดงถึงความชื่นชมยินดี ที่พระคริสต์ได้นำหนทางที่จะได้คืนดีกับพระเป็นเจ้ามาให้
ทำนองเพลง

เพลงถูกนำมาปรับปรุงเนื้อร้องโดยวัตต์อีกครั้ง และครั้งนี้ได้รับการร่วมมือจาก โลเวลล์ เมสัน ในปี ค.ศ.1839 ในการปรับปรุงทำนองใหม่อีกด้วย จากทำนองเพลงเก่าซึ่งเชื่อว่ามีต้นกำเนิดมาจากจอร์จ เฟรดริก ฮันเดล ไม่น้อยเพราะรูปแบบของบท (And heaven and nature sing...)
จอร์จ เฟรดริก ฮันเดล เปิดวงดนตรีและการแสดง "Comfort ye from Handel's Messiah" และเป็นครั้งแรกที่ได้มีการบันทึกไว้ว่า เป็นการแสดงที่ยอดเยี่ยมจากบันทึก 4 ฉบับ ซึ่งสื่อถึงการมีความสุขเมื่อใช้ชีวิตอยู่ในพระเป็นเจ้า แต่อย่างไรก็ตาม จอร์จ เฟรดริก ฮันเดล ก็ไม่ได้เป็นผู้แต่งทำนองทั้งหมด
ทั้งนี้ ตั้งแต่ปี ค.ศ. 2000 เป็นต้นมา เพลงจอยทูเดอะเวิลด์ได้รับความนิยมสูงสุดในทวีปอเมริกาเหนือและทั่วโลก
เนื้อเพลง

จอยทูเดอะเวิลด์ (เพลงบรรเลง)
จอยทูเดอะเวิลด์ (ภาษาอังกฤษ)
ขับร้องประสานเสียงโดย United States Army Chorus
| ภาษาอังกฤษ | พระทรงบังเกิด (ฉบับโรมันคาทอลิก) | ความสุขเปรมปรีดิ์มีแก่ชาวโลก (ฉบับโปรเตสแตนต์) |
| --- | --- | --- |
| Joy to the world! The Lord is come;  Let earth receive her king;  Let every heart prepare him room,  And heaven and nature sing, (2x)  And heaven, and heaven, and nature sing.    Joy to the earth! the savior reigns;  Let men their songs employ;  While fields and floods, rocks, hills, and plains  Repeat the sounding joy, (2x)  Repeat, repeat the sounding joy.    No more let sins and sorrows grow,  Nor thorns infest the ground;  He comes to make his blessings flow  Far as the curse is found, (2x)  Far as, far as, the curse is found.    He rules the world with truth and grace,  And makes the nations prove  The glories of his righteousness,  And wonders of his love, (2x)  And wonders, wonders, of his love. | พระทรงบังเกิดโลกจงยินดี   ชุลีน้อมรับพระเจ้า  ให้ทุกดวงใจเตรียมไว้คอยเฝ้า   เชิญเราร้องเพลงเปล่งเสียง (2x)  เชิญเรา เชิญเราร้องเพลงเปล่งเสียง    พระเจ้าทรงครองโลกจงชมชื่น   เริงรื่นร้องเพลงสุนทร  ให้นาทุ่งราบน้ำหินดินดอน   สะท้อนเพลงก้องกังวาน (2x)  สะท้อน สะท้อนเพลงก้องกังวาน    อย่าปล่อยให้บาปกำเริบคุกคาม   อย่างหนามงอกลามในสวน  พระมาอวยพรดับทุกข์ทั่วถ้วน   ของมวลชนชาวโลกา (2x)  ของมวล ของมวลชนชาวโลกา    ทรงครองโลกด้วยพระคุณสัจจา   ประชาพิสูจน์เห็นจริง  เกียรติความชอบธรรมแจ่มแจ้งอย่างยิ่ง   อัศจรรย์ความรักพระเจ้า (2x)  อัศจรรย์  อัศจรรย์ความรักพระเจ้า | ชาวโลกทั้งหลายชื่นใจยินดี  มีพระราชาประสูติ  คือพระเยซูเสด็จลงมา   ให้เราร้องเพลงสรรเสริญ (2x)  ให้เรา ให้เราร้องเพลงสรรเสริญ    ความสุขเปรมปรีดิ์มีแก่ชาวโลก  พ้นทุกข์พ้นโศกเบิกบาน  พฤกษาไร่นา ภูเขาลำธาร  ประสานสำเนียงยินดี (2x)  ประสาน ประสานสำเนียงยินดี    อย่าให้บาปชั่วและความเลวทราม  เป็นหนามเสียดแทงในใจ  ความรักเมตตาของพระเยซู  บันดาลให้เรากลับใจ (2x)  บันดาล บันดาลให้เรากลับใจ    พระองค์ครองโลกด้วยความเที่ยงธรรม  ทรงนำด้วยกรุณา  รังสีชอบธรรมประจักษ์แก่ตา  ความรักประหลาดหนักหนา (2x)  ความรัก ความรักประหลาดหนักหนา |
| ด ค กเพลงสรรเสริญพระเจ้า |
| --- | --- |
ดนตรีคริสต์มาส:  "ขอเชิญท่านผู้วางใจ"  "จงฟังเพลงแห่งทูตสวรรค์"  "จอยทูเดอะเวิลด์"  "จิงเกิลเบลส์"  "เป็นเวลาที่พระคริสต์ได้ประสูติ"  "พระคุณพระเจ้า"  "ราตรีสงัด ราตรีสวัสดิ์"  "ไวท์คริสต์มาส"  "ออลไอวอนต์ฟอร์คริสต์มาสอีสยู" 
อัลบั้ม: "เมอร์รีคริสต์มาส"
อื่น ๆ: ดนตรีคริสต์มาส
พระราชวุฒาจารย์ (ดุลย์ อตุโล)

| พระราชวุฒาจารย์ (ดูลย์ อตุโล) |
| --- | --- |

คำนำหน้าชื่อ: พระคุณท่าน ท่านเจ้าคุณ
ชื่ออื่น: หลวงปู่ดูลย์,พระอุปัชฌาย์ดูลย์
ส่วนบุคคล
เกิด: 4 ตุลาคม พ.ศ. 2430 (96 ปี)
มรณภาพ: 30 ตุลาคม พ.ศ. 2526
นิกาย: ธรรมยุติกนิกาย
ตำแหน่งชั้นสูง
ที่อยู่: วัดบูรพาราม จังหวัดสุรินทร์
อุปสมบท: พ.ศ. 2453
พรรษา: 74
ตำแหน่ง: อดีตเจ้าคณะจังหวัดสุรินทร์ (ธรรมยุต), อดีตเจ้าอาวาสวัดบูรพาราม
พระราชวุฒาจารย์ หรือ หลวงปู่ดูลย์ อตุโล เป็นพระราชาคณะชั้นราช, พระภิกษุฝ่ายวิปัสสนาธุระ,อดีตเจ้าคณะจังหวัดสุรินทร์ (ธรรมยุต) ชาวสุรินทร์ ศิษยานุศิษย์ในพระอาจารย์มั่น ภูริทตฺโต
หลวงปู่ดูลย์กับพระบรมวงศานุวงศ์
ประวัติ > ชาติภูมิ

หลวงปู่ดูลย์ ถือกำเนิด ณ บ้านปราสาท ตำบลเฉนียง อำเภอเมืองสุรินทร์ จังหวัดสุรินทร์ เมื่อวันอังคารแรม 2 ค่ำ เดือน 11 ปีกุน ตรงกับวันอังคารที่ 4 ตุลาคม 2430 เป็นปีที่ 20 ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5  โยมบิดาของท่านชื่อ นายแดง โยมมารดาชื่อ นางเงิม นามสกุล ดีมาก  หลวงปู่มีพี่น้อง 5 คน คนแรกเป็นหญิงชื่อ กลิ้ง คนที่สองคือตัวหลวงปู่เอง ชื่อ ดูลย์ คนที่สามเป็นชายชื่อ เคน คนที่สี่และห้าเป็นหญิงชื่อ รัตน์ และ ทอง พี่น้องทั้ง 4 คนของท่านมีชีวิตจนถึงวัยชรา และทุกคนเสียชีวิตก่อนที่จะมีอายุถึง 70 ปี มีเพียงหลวงปู่เท่านั้นที่ดำรงอายุขัยอยู่จนถึง 96 ปี
ประวัติ > อุปสมบท

อุปสมบท ณ วัดจุมพลสุทธาวาส ตำบลในเมือง อำเภอเมืองสุรินทร์ จังหวัดสุรินทร์ ในปี พ.ศ. 2453 โดยมีพระครูวิมลศีลพรต เป็นพระอุปัชฌาย์  เมื่อแรกบวช หลวงปู่ได้พากเพียรศึกษาการปฏิบัติกรรมฐานอย่างเคร่งครัด มีความวิริยะ อุตสาหะอย่างแรงกล้า จนล่วงเข้าพรรษาที่ 6 หลวงปู่จึงหันมาศึกษาพระปริยัติธรรมที่วัดสุปัฏนาราม จังหวัดอุบลราชธานี สอบได้นักธรรมชั้นตรีเป็นรุ่นแรก ของจังหวัดอุบลราชธานี และได้ศึกษาบาลีไวยากรณ์ (มูลกัจจายน์) จนสามารถแปลพระธรรมบทได้ เนื่องจากวัดสุปัฏนาราม เป็นวัดที่อยู่ในสังกัดธรรมยุตินิกาย หลวงปู่จึงได้ขอญัตติเป็นธรรมยุตินิกายในพ.ศ. 2461 ณ วัดสุปัฏนารามโดยมีพระมหารัฐ เป็นพระอุปัชฌาย์ และในพรรษาต่อมาหลวงปู่ได้มีโอกาสพบพระอาจารย์มั่น ภูริทัตโต เมื่อได้ฟังธรรมเพียงครั้งเดียว จากพระอาจารย์มั่น ก็เกิดความอัศจรรย์ใจยิ่ง จึงได้เลิกศึกษาพระปริยัติแล้วออกธุดงค์ตามพระอาจารย์มั่น ไปยังที่ต่าง ๆ หลายแห่ง จึงนับได้ว่าหลวงปู่เป็นศิษย์พระอาจารย์มั่นในสมัยแรก ต่อมา สมเด็จพระมหาวีรวงศ์ (อ้วน ติสฺโส)ขณะดำรงสมณศักดิ์ที่ พระธรรมปาโมกข์ เจ้าคณะมณฑลนครราชสีมาขอให้หลวงปู่กลับจังหวัดสุรินทร์ เพื่อบูรณะวัดบูรพาราม พ.ศ. 2476 ให้เป็นวัดธรรมยุตแห่งแรกของจังหวัดสุรินทร์ หลวงปู่จึงจำต้องระงับกิจธุดงค์และเริ่มงานบูรณะตามที่ได้รับมอบหมาย หลวงปู่ได้อุทิศชีวิต เพื่อพระศาสนาอย่างแท้จริง จนได้รับการยอมรับจากสาธุชนทั้งหลาย ว่าเป็นอริยสงฆ์ที่หาได้ยากยิ่งองค์หนึ่ง
คำสอน

ผู้ปฏิบัติที่แท้จริงนั้น ไม่จำเป็นต้องคำนึงถึงชาติหน้า-ชาติหลัง หรือ นรก-สวรรค์อะไรก็ได้ ขอให้ตั้งใจปฏิบัติให้ตรง ศีล สมาธิ ปัญญา อย่างแน่วแน่ก็พอ ถ้าสวรรค์มีจริงถึง 16 ชั้น ตามตำรา ผู้ปฏิบัติดีแล้ว ก็ย่อมได้เลื่อนฐานะของตนเองตามลำดับ หรือถ้า สวรรค์-นิพพานไม่มีเลย ผู้ปฏิบัติดีในขณะนี้ย่อมไม่ไร้ประโยชน์ ย่อมอยู่เป็นสุข เป็นมนุษย์ชั้นเลิศ
จิตที่ส่งออกนอก	        เป็นสมุทัย
ผลอันเกิดจากจิตที่ส่งออกนอก           เป็นทุกข์

จิตเห็นจิตอย่างแจ่มแจ้ง	             เป็นมรรค
ผลอันเกิดจากจิตเห็นจิต	            เป็นนิโรธ
คิดเท่าไรๆ ก็ไม่รู้  ต่อเมื่อหยุดได้จึงรู้  แต่ต้องอาศัยความคิดนั้นแหละจึงรู้
หลวงปู่กับพระบรมวงศานุวงศ์

เมื่อวันที่ 18 ธันวาคม พ.ศ. 2522 พระบาทสมเด็จพระมหาภูมิพลอดุลยเดชมหาราช บรมนาถบพิตรเสด็จพระราชดำเนินพร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระบาทสมเด็จพระวชิรเกล้าเจ้าอยู่หัว สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และสมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา ไปยังวัดบูรพาราม อำเภอเมือง จังหวัดสุรินทร์ เพื่อทรงเยี่ยมหลวงปู่ดูลย์
หลังจากมีพระราชปฏิสัณถารถึงสุขภาพพลานามัยของหลวงปู่แล้ว พระบาทสมเด็จพระเจ้าอยู่หัวทรงอาราธนาให้หลวงปู่แสดงพระธรรมเทศนา และทรงบันทึกเทปไว้ด้วย เมื่อหลวงปู่แสดงพระธรรมเทศนาย่อ ๆ ถวายจบแล้วพระบาทสมเด็จพระเจ้าอยู่หัวทรงสนทนาธรรมะข้ออื่น ๆ พอสมควรแก่เวลาแล้วทรงถวายจตุปัจจัยแก่หลวงปู่ แล้วก็เสด็จพระราชดำเนินกลับ
กาลมรณภาพ

หลวงปู่ท่านมรณภาพลงด้วยอาการสงบ เมื่อวันที่ 30 ตุลาคม พ.ศ. 2526 เวลา 04.13 น. รวมสิริอายุได้ 96 ปี 26 วัน พรรษาที่ 74
ทรงรับศพไว้ในพระบรมราชานุเคราะห์ พระราชทานพวงมาลา,น้ำหลวงสรงศพ,พระพิธีธรรม,โกศโถ ฉัตรเบญจา 5ชั้นตั้งประดับ,ปี่ไฉนกลองชนะประโคมเวลาน้ำหลวงสรงศพ และเวลาพระราชทานเพลิงศพ
และเมื่อวันที่ 8 กรกฎาคม พ.ศ. 2528 เสด็จพระราชดำเนินพระราชทานเพลิงศพ หลวงปู่ดูลย์ อตุโล พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินโดยรถยนต์พระที่นั่ง พร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี จากพระตำหนักจิตรลดารโหฐาน พระราชวังดุสิต ไปยังท่าอากาศยานดอนเมือง เพื่อประทับเครื่องบินพระที่นั่งเสด็จพระราชดำเนินไปในการพระราชทานเพลิงศพ พระราชวุฒาจารย์ (ดูลย์ อตุโล) อดีตเจ้าอาวาสวัดบูรพาราม,อดีตเจ้าคณะจังหวัดสุรินทร์ (ธรรมยุต) ณ เมรุชั่วคราววนอุทยานแห่งชาติพนมสวาย ตำบลนาบัว อำเภอเมืองสุรินทร์ จังหวัดสุรินทร์ เมื่อได้เวลาอันสมควรแล้ว พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินขึ้นเมรุทรงทอดผ้าไตรที่โกศแล้วจุดเพลิงพระราชทาน หลังจากนั้นสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี ทรงจุดเพลิงพระราชทานเพลิงศพแล้วเสด็จลงจากเมรุ ประทับ ณ มุขพลับพลาพิธี สมควรแก่เวลาจึงเสด็จพระราชดำเนินกลับ
การปกครองคณะสงฆ์

พ.ศ. 2477 ได้รับแต่งตั้งให้เป็น ผู้รักษาการแทนเจ้าอาวาสวัดบูรพาราม ตำบลในเมือง อำเภอเมืองสุรินทร์ จังหวัดสุรินทร์ (24 กรกฎาคม พ.ศ. 2477)
พ.ศ. 2478 ได้รับแต่งตั้งเป็นเจ้าคณะแขวงรัตนบุรี
พ.ศ. 2479 ได้รับแต่งตั้งให้เป็น เจ้าคณะอำเภอรัตนบุรี (1 มีนาคม พ.ศ. 2479)
พ.ศ. 2480 ได้รับแต่งตั้งเป็นพระอุปัชฌาย์สามัญฝ่ายธรรมยุตินิกาย
พ.ศ. 2493 ได้รับแต่งตั้งเป็นเจ้าคณะอำเภอเมืองสุรินทร์ (ธรรมยุต)
พ.ศ. 2501 ได้รับแต่งตั้งเป็นเจ้าคณะจังหวัดสุรินทร์ (ธรรมยุต)
สมณศักดิ์,พัดยศ

ได้รับพระบัญชาสมเด็จพระสังฆราชแต่งให้ดำรงสมณศักดิ์พัดยศ เป็นพระครูประทวนสมณศักดิ์ ที่ พระครูดูลย์ อตุโล
1 มีนาคม พ.ศ. 2479 รับพระราชทานสัญญาบัตรตั้งสมณศักดิ์พัดยศ เป็นพระครูสัญญาบัตร ที่ พระครูรัตนากรวิสุทธิ์
5 ธันวาคม พ.ศ. 2504 รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญยก เจ้าคณะจังหวัด ที่ พระรัตนากรวิสุทธิ์ วินยานุยุตต์ ธรรมิกคณิสสร
2 ธันวาคม พ.ศ. 2522 รับพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นราช ที่ พระราชวุฒาจารย์ ศาสนภารธุราทร ยติคณิสสร บวรสังฆราม คามวาสี
ศิษยานุศิษย์สำคัญ

หลวงปู่ฝั้น อาจาโร วัดป่าอุดมสมพร จ.สกลนคร
หลวงปู่สาม อกิญฺจโน วัดป่าไตรวิเวก จ.สุรินทร์
พระเทพสุทธาจารย์ หลวงปู่โชติ คุณสมฺปนฺโน วัดวชิราลงกรณ์วราราม จ.นครราชสีมา
พระราชวิสุทธิธรรมรังสี หลวงพ่อเปลี่ยน โอภาโส วัดป่าโยธาประสิทธิ์ จ.สุรินทร์
พระราชวรคุณ (สมศักดิ์ ปณฺฑิโต) วัดบูรพาราม จ.สุรินทร์
หลวงปู่เอียน ฐิตวิริโย วัดป่าโคกมอน จ.สุรินทร์
พระครูญาณกิจไพศาล หลวงปู่ใหญ่ ญาณวีโร วัดป่าวีรญาณ จ.สุรินทร์
หลวงตาผนึก สิริมํคโล วัดป่าเขวาสินรินทร์ จ.สุรินทร์
พระสังวรวิสุทธิคุณ (แผ่นทอง จาครโต) วัดสะพานดำ จังหวัดบุรีรัมย์
พระเทพวชิรญาณโสภณ (เยื้อน ขนฺติพโล) วัดเขาศาลาอตุลฐานะจาโร จ.สุรินทร์
หลวงปู่ปราโมทย์ ปาโมชฺโช วัดสวนสันติธรรม จ.ชลบุรี
เดเอ็ฟเบ-โพคาล ฤดูกาล 2023–24

| --- | --- |
ประเทศ: เยอรมนี
วันที่แข่งขัน: 11 สิงหาคม ค.ศ. 2023 – 25 พฤษภาคม ค.ศ. 2024
จำนวนทีม: 64
ชนะเลิศ:  (2nd title)
สนามชิงชนะเลิศ: โอลึมพีอาชตาดีอ็อน เบอร์ลิน
จำนวนนัด: 63
จำนวนประตู: 303 (4.81 ประตูต่อนัด)
จำนวนผู้ชม: 1,368,503 (21,722 คนต่อนัด)
ผู้ทำประตูสูงสุด: อามีน อัดลี (5 ประตู)
← 2022–23 2024–25 →  ไม่นับรวมประตูที่ทำได้ในการยิงลูกโทษ
เดเอ็ฟเบ-โพคาล ฤดูกาล 2023–24 เป็นฤดูกาลที่ 80 ของการแข่งขันฟุตบอลถ้วยเยอรมันแบบแพ้คัดออกประจำปี ทีม 64 ทีมที่มีส่วนร่วมในการแข่งขัน ประกอบไปด้วยทีมทั้งหมดที่มาจากปีที่ผ่านมาของบุนเดิสลีกาและซไวเทอบุนเดิสลีกา การแข่งขันเริ่มต้นเมื่อวันที่ 11 สิงหาคม ค.ศ. 2023 กับรอบแรกจากหกรอบและจะสิ้นสุดลงในวันที่ 25 พฤษภาคม ค.ศ. 2024 กับรอบชิงชนะเลิศที่สนามกีฬาโอลิมปิกในเบอร์ลิน (สนามเป็นกลางในนาม) ซึ่งเป็นเจ้าภาพนัดชิงชนะเลิศนับตั้งแต่ ค.ศ. 1985 เดเอ็ฟเบ-โพคาลเป็นที่ยอมรับว่ารายการสโมสรที่สำคัญมากที่สุดอันดับสองในฟุตบอลเยอรมันหลังจากแชมป์บุนเดิสลีกา ผู้ดำเนินการเดเอ็ฟเบ-โพคาลคือสมาคมฟุตบอลเยอรมัน (เดเอ็ฟเบ)
สโมสรที่เข้าร่วมการแข่งขัน

ด้านล่างนี้คือ ทีมที่เข้าร่วมสำหรับการแข่งขัน:
| 0 | 1 | 2 |
| --- | --- | --- |
| บุนเดิสลีกา 18 สโมสรของฤดูกาล 2022–23 | ซไวเทอบุนเดิสลีกา 18 สโมสรของฤดูกาล 2022–23 | ดริทเทอลีกา 4 สโมสรสูงสุดของฤดูกาล 2022–23 |
|  เอ็ฟเซ เอาคส์บวร์ค  แฮร์ทา เบเอ็สเซ  อูนีโอนแบร์ลีน  เฟาเอ็ฟเอ็ล โบคุม  แวร์เดอร์เบรเมิน  โบรุสซีอาดอร์ทมุนท์  ไอน์ทรัคท์ฟรังค์ฟวร์ท  เอ็สเซ ไฟรบวร์ค  1899 ฮ็อฟเฟินไฮม์  แอร์สเทอ เอ็ฟเซ เคิลน์  แอร์เบ ไลพ์ซิช  ไบเออร์ เลเวอร์คูเซิน  ไมนทซ์ 05  โบรุสซีอาเมินเชินกลัทบัค  ไบเอิร์นมิวนิก  ชัลเคอ 04  เฟาเอ็ฟเบ ชตุทท์การ์ท  เฟาเอ็ฟเอ็ล ว็อลฟส์บวร์ค |  อาร์มีนีอาบีเลอเฟ็ลท์  ไอน์ทรัคท์เบราน์ชไวค์  ดาร์มชตัดท์ 98  ฟอร์ทูนาดึสเซิลดอร์ฟ  กร็อยเทอร์ เฟือร์ท  ฮัมบัวร์เกอร์ เอ็สเฟา  ฮันโนเฟอร์ 96  แอร์สเทอ เอ็ฟเซ ไฮเดินไฮม์  แอร์สเทอ เอ็ฟเซ ไคเซิร์สเลาเทิร์น  คาร์ลสรูแฮร์ เอ็สเซ  โฮลชไตน์ คีล  แอร์สเทอ เอ็ฟเซ มักเดบวร์ค  แอร์สเทอ เอ็ฟเซ เนือร์นแบร์ค  เอ็สเซ พาเดอร์บอร์น  ยาห์น เรเกินสบวร์ค  ฮันซารอสต็อก  เอ็สเฟา ซานด์เฮาเซิน  เอ็ฟเซ ซังต์. เพาลี |  เอ็สเฟา เอลแวร์สแบร์ก  เฟาเอ็ฟเอ็ล ออสนาบรึค  เวเฮิน ไวส์บาเดิน  แอร์สเทอ เอ็ฟเซ ซาร์บรึคเคิน |
ตัวแทนของสมาคมระดับภูมิภาค 24 ตัวแทนจาก 21 สมาคมระดับภูมิภาคของเดเอ็ฟเบ, เข้ารอบ (โดยทั่วไป) ผ่าน แวร์บันด์สโพคาล ฤดูกาล 2021–22
|  บาเดิน แอสโตเรีย วัลล์ดอร์ฟ ไบเอิร์น เอ็ฟเฟา อิลเลอร์ทิสเซิน (CW)  เอ็สเปเฟาเกเก อุนเตอร์ฮาชิง (RB) เบอร์ลิน มัคคาบี แบร์ลีน บรันเดินบวร์ค เอเนอร์กีคอตต์บุส เบรเมิน เอ็ฟเซ โอเบอร์นอยลันด์ ฮัมบวร์ค เตอูโตเนีย ออทเทินเซิน เฮ็สเซิน เอ็ฟเอ็สเฟา ฟรังค์ฟวร์ท |  นีเดอร์ไรน์ ร็อต-ไวส์ เอ็สเซิน นีเดอร์ซัคเซิน อัตลัส เด็ลเมินฮอร์สต์ (3L/RL)  เตอูเอ็ส แบร์เซินบรืค (Am.) เมคเลินบวร์ค-ฟอร์พ็อมเมิร์น ร็อสต็อกเกอร์ เอ็ฟเซ มิทเทิลไรน์ วิกตอเรีย เคิล์น ไรน์ลันท์ ร็อต-ไวบ์ โคเบลนซ์ ซาร์ลันท์ เอ็ฟเซ 08 ฮอมบูร์ก ซัคเซิน โลโคโมตีเวอ ไลพ์ซิช |  ซัคเซิน-อันฮัลท์ ฮัลเล็สเชอร์ เอฟเซ ชเลสวิช-ฮ็อลชไตน์ เฟาเอ็ฟเบ ลือเบค ซืทบาเดิน เอสเฟา โอเบอราเชิร์น เยอรมนีตะวันตกเฉียงใต้ สชอตต์ ไมนทซ์ ทือริงเงิน คาร์ล ไซสส์ เยนา เว็สท์ฟาเลิน เอ็ฟเซ กือเทอร์สโลห์ (CW)  พรอยเซิน มึนสเตอร์ (RW) เวือร์ทเทิมแบร์ค เทเอ็สเก บาลินเกิน |
ตารางการแข่งขันในแต่ละรอบ

โดยทั่วไปการจับสลากทั้งหมดจะจัดขึ้นที่ พิพิธภัณฑ์ฟุตบอลเยอรมัน ใน ดอร์ทมุนท์, ในช่วงเย็นวันอาทิตย์ เวลา 18:00 หลังจากแต่ละรอบ (เว้นแต่จะระบุไว้เป็นอย่างอื่น). การจับสลากจะถ่ายทอดสดทาง ARD ของ Sportschau, ออกอากาศที่ ดัสแอร์สเทอ. ตั้งแต่รอบก่อนรองชนะเลิศเป็นต้นไป, การจับสลากสำหรับ เดเอ็ฟเบ-โพคาล ฟราอูเอน จะเกิดขึ้นในเวลาเดียวกัน.
แต่ละรอบของการแข่งขันฤดูกาล 2023–24 ที่มีกำหนดไว้ดังต่อไปนี้:
| รอบ | วันที่จับสลาก | นัด |
| --- | --- | --- |
| รอบแรก | 18 มิถุนายน ค.ศ. 2023 | 11–14 สิงหาคม และ 26–27 กันยายน ค.ศ. 2023 |
| รอบสอง | 1 ตุลาคม ค.ศ. 2023 | 31 ตุลาคม – 1 พฤศจิกายน ค.ศ. 2023 |
| รอบ 16 ทีมสุดท้าย | 5 พฤศจิกายน ค.ศ. 2023 | 5–6 ธันวาคม ค.ศ. 2023 |
| รอบก่อนรองชนะเลิศ | 10 ธันวาคม ค.ศ. 2023 | 30–31 มกราคม และ 6–7 กุมภาพันธ์ ค.ศ. 2024 |
| รอบรองชนะเลิศ | 11 กุมภาพันธ์ ค.ศ. 2024 | 2–3 เมษายน ค.ศ. 2024 |
| รอบชิงชนะเลิศ | 11 กุมภาพันธ์ ค.ศ. 2024 | 25 พฤษภาคม ค.ศ. 2024 ที่ สนามกีฬาโอลิมปิก, เบอร์ลิน |
แมตช์การแข่งขัน

ทั้งหมดหกสิบสามนัดที่จะลงเล่น, เริ่มต้นกับรอบแรกเมื่อวันที่ 11 สิงหาคม พ.ศ. 2566 (ค.ศ. 2023) และปิดท้ายด้วยรอบชิงชนะเลิศในวันที่ 25 พฤษภาคม พ.ศ. 2567 (ค.ศ. 2024) ที่ สนามกีฬาโอลิมปิก ใน เบอร์ลิน.
เวลาจนถึงวันที่ 28 ตุลาคม พ.ศ. 2566 (ค.ศ. 2023) และตั้งแต่วันที่ 31 มีนาคม พ.ศ. 2567 (ค.ศ. 2024) คือ CEST (UTC+2). เวลาตั้งแต่วันที่ 29 ตุลาคม พ.ศ. 2566 (ค.ศ. 2023) ถึง 30 มีนาคม พ.ศ. 2567 (ค.ศ. 2024) คือ CET (UTC+1).